সমকামিতা
সমকামিতার ইংরেজি প্রতিশব্দ হোমোসেক্সুয়ালিটি তৈরি হয়েছে গ্রিক ‘হোমো’ এবং ল্যাটিন ‘সেক্সাস’ শব্দের সমন্বয়ে। গ্রিক ভাষায় ‘হোমো’ বলতে বোঝায় সমধর্মী বা একই ধরণের। আর ‘সেক্সাস’ শব্দটির অর্থ হচ্ছে যৌনতা।।
প্রাচীন রোমে সমকামিতা
প্রাচীন রোমের সমকামিতা খুবই স্পষ্টভাবে সমকালীন পাশ্চাত্য সভ্যতার সমকামিতা থেকে ভিন্ন ধরণের। ল্যাটিন ভাষায় এমন কোনো শব্দই নেই যা সঠিকভাবে "সমকামিতা"(Homosexual) বা "ভিন্নকামিতা" (Heterosexual) কে প্রকাশ করতে পারে। প্রাচীন রোমের যৌনতায় ছিল বৈপরীত্য। একদিকে যেমন ছিল পুরুষত্ব,প্রভাবশালীতা,সক্রিয়তা তেমনি অপরদিকে ছিল স্ত্রী-সুলভ বিনয়ীতা,নিষ্ক্রিয়তা আর দাসত্ব। রোমান সমাজ ছিল পুরুষ-শাসিত যেখানে সমাজে পুরুষেরা ছিল স্বাধীন আর নারীরা অধীন। রোমান সমাজে পুরুষদের যেমন ছিল রাজনৈতিক অধিকার তেমনি ছিল পরিবার শাসনের অধিকার। রোমের পুরুষেরা নিজেদেরকে "পূণ্যবান" বা "মূল্যবোধসম্পন্ন" হিসেবে মনে করতো। রোমে পুরুষের এই বিজয়ী মনোভাব আর নারীদের পুরুষ-পূজাই জন্ম দেয় সমকামিতার।